Tänavu 23. augustil möödub 60 aastat Molotov-Ribbentropi pakti sõlmimisest Saksamaa ja Nõukogude Liidu vahel. Avalikule mittekallaletungilepingule lisati  ülisalajane protokoll, mis käsitles Ida-Euroopa jagamist nn mõjusfäärideks. Pakti ja sellele lisaks 28. septembril 1939. aastal sõlmitud sõprus- ja piirilepingu tulemusena «usaldati» Eesti, Läti ja Leedu saatus igaveseks Nõukogude Liidu hoolde.